นิ้วนางข้างซ้ายแตกแต่กระดูกไม่ออกจากกัน ต้องใช้เวลากี่เดือนถึงจะเข้าที่ครับ ถ้ามันซ้นด้วยเวลาที่กระดูกเข้าที่แล้วเราสามารถดัดได้ไหมครับ
สวัสดีครับ ปกติกระดูกที่หักจะใข้ระยะเวลาในการซ่อมแซมโดยประมาณ 6-8 สัปดาห์ แต่อย่างไรก้ตามขึ้นกับตำแหน่งของกระดูกที่หัก และอายุของผู้ป่วย รวมถึง สารอาหารที่ผู้ป่วยได้รับ บริเวณนิ้วมือ เป็นกระดูกชิ้นเล็ก ใช้เวลารักษาประมาณ 4-6 สัปดาห์ ตามปกติเมื่อมีกระดูกหัก จำเป็นจะต้องมีการใส่เฝือก เพื่อจัดแนวกระดูกให้อยู่ในตำแหน่งที่เหมาะสม ป้องกันการผิดรูป เนื่องจากการปล่อยกระดูกหักโดยไม่รักษาอาจเกิดภาวะแทรกซ้อนดังนี้ 1.กระดูกติดในตำแหน่งที่ผิดปกติ(Malunion) 2.กระดูกใช้ระยะเวลาในการติดนานกว่าปกติ(Delayed union) 3.กระดูกหักไม่ติดตัวแม้จะใช้ระยะเวลารักษานาน(Nonunion) ในกรณีของ มีรอยแตก คาดว่าเวลาในการรักษา น่าจะอยู่ในช่วง 4-6 สัปดาห์ แนะนำให้มาพบแพทย์ที่โรงพยาบาล เพื่อทำการตรวจ ถ่ายภาพรังสี ที่กระดูกนิ้ว และใส่ที่ดามนิ้ว ในกรณีที่กระดูกมีการสมานตัวในตำแหน่งที่ผิดปกติแล้วการดัดเพื่อจัดรูปมักทำได้ยาก การมาพบแพทย์และใส่ที่ดามโดยแพทย์จะสามารถป้องกันภาวะแทรกซ้อน กระดูกติดอย่างผิดรูป หรือภาวะกระดูกไม่ติดครับ